ગીર-સોમનાથમાં અષાઢમાં અનરાધાર વરસેલા વરસાદે આફત સર્જી દીધી હતી. જેના કારણે વાડી ખેતરો ધોવાઈ જતાં ખેડૂતોનું વાવેતર નિષ્ફળ ગયું હતું. ત્યારબાદ રહ્યો સહ્યા મોલની માવજત કરીને બે પૈસા રળવાની આશા પર શુક્રવારે બપોરે ઝંઝાવાતી પવન-કરા સાથે વરસેલા કમોસમી વરસાદે પાણી ફેરવી દીધી હતું. વેરાવળના કાજલી યાર્ડમાં અને ખેતરોમાં પડેલી મગફળી વરસાદી પાણીમાં પલળી જતાં લાખોનું નુકશાન સહન કરવાનો ખેડૂતોનો વારો આવ્યો છે. બીજી બાજુ આંધીમાં અનેક વૃક્ષો અને વીજપોલો ધરાશાય થઈ ગયા હતા. જયારે દસેક ગામોમાં સરેરાશ બે કલાકમાં અડઘો ઇંચ વરસાદ ખાબકી ગયાનું જાણવા મળી રહેલ છે.